**Cel mai probabil**

*Maresalmusca*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cel mai probabil îmi pot explica existența

prin faptul că sunt visul tău

ce-l ai în fiecare noapte

atunci când te întinzi pe propria-ți răsuflare.

Cel mai probabil îți poți explica existența

prin faptul că ești visul meu

ce-l am în fiecare noapte

atunci când mă întind pe propria-mi urcare.

Cel mai sigur este că vom muri simultan,

tu dându-ți ultima suflare într-o urcare,

eu ultima coborâre într-o răsuflare.